**Ερωτήσεις για την κατανόηση της θεωρίας**

1. Με ποιούς τρόπους μπορεί να διαταραχθεί η ομοιόσταση ενός οργανισμού ; Τι συνέπειες μπορεί να έχει αυτό;
2. Ποιους μικροοργανισμούς ονομάζουμε παθογόνους;
3. Τι ονομάζουμε μόλυνση και τι μολυσματική ασθένεια;
4. Ποιόν οργανισμό ονομάζουμε ξενιστή;
5. Πως ονομάζεται το χρονικό διάστημα που μεσολαβεί από την μόλυνση μέχρι την εμφάνιση των συμπτωμάτων;
6. Τι ονομάζουμε διάγνωση;
7. Σε τι διαφέρει η επιδημία από την πανδημία;
8. Μπορείτε να αναφέρετε με ποιούς τόπους μεταδίδονται οι μολυσματικές ασθένειες;
9. Με ποιους τρόπους μπορούμε να αποφύγουμε την μετάδοσή τους των μολυσματικών ασθενειών;
10. Γιατί οι ιοί αποτελούν αντικείμενο διαφωνίας των επιστημόνων σχετικά με το αν αποτελούν μορφές ζωής;
11. Με ποιους τρόπους μπορούν να μας βλάψουν τα βακτήρια;
12. Υπάρχουν βακτήρια που μας είναι απαραίτητα και γιατί;
13. Ποιες κατηγορίες μικροοργανισμών μπορεί να μας προκαλέσουν ασθένειες;-Να τους αναφέρετε ονομαστικά μαζί με ένα παράδειγμα
14. Με ποιόν τρόπο πολλαπλασιάζονται οι ιοί;

**Ερωτήσεις πολλαπλής επιλογής**

**1.** Ομοιόσταση είναι:

α. Η ικανότητα του οργανισμού να διατηρεί το εσωτερικό περιβάλλον σχετικά σταθερό παρά τις εξωτερικές μεταβολές.

β. Η ικανότητα του οργανισμού να διατηρεί το εξωτερικό περιβάλλον σχετικά σταθερό παρά τις εσωτερικές μεταβολές

γ. Η μόλυνση ενός οργανισμού από ένα παθογόνο παράγοντα

δ. Μία λοιμώδης ασθένεια

2.Διαραραχή της ομοιόστασης μπορεί να προκαλέσουν :

α. Οι ακραίες μεταβολές της θερμοκρασίας β. οι παθογόνοι μικροοργανισμοί

γ. ο τρόπος ζωής δ. όλα τα προηγούμενα

3. Μια ασθένεια μπορεί να διαδοθεί με

α. τα ζώα β. με το βήχα ή τα φτάρνισμα

γ. με μετάγγιση αίματος δ. όλους τους προηγούμενους τρόπους

4. Οι μύκητες προκαλούν:

α. Συνήθως ελονοσία β. Μυκητιάσεις στο δέρμα γ.AIDS δ. Τέτανο

5.Τα βακτήρια:

α. Υπάρχουν φυσιολογικά στο σώμα μας

β. Μπορούν να βλάψουν προκαλώντας λοιμώδη νοσήματα

γ. Μερικά παράγουν τοξίνες

δ. Όλα τα παραπάνω

**6.**Η βιταμίνη Κ παράγεται στο παχύ έντερο του οργανισμού μας από

α. παθογόνους μύκητες β. Από βακτήρια που ζουν εκεί γ. από το πλασμώδιο

**7.**Οι δερματικές μυκητιάσεις μεταδίδονται

α. Όταν τρώμε κρέας που δεν είναι καλά ψημένο β. Από το τσίμπημα κουνουπιού

γ. Όταν μοιραζόμαστε πετσέτες ή παπούτσια με άλλα άτομα

**8.**Λέμε ότι έχουμε επιδημία γρίπης

α. Όταν προσβληθεί μεγάλος αριθμός ατόμων σε όλον τον κόσμα την ίδια χρονική περίοδο

β. Όταν εισέλθει στον οργανισμό μας ένας παθογόνος μικροοργανισμός

γ. Όταν προσβληθεί μεγάλος αριθμός ατόμων την ίδια χρονική περίοδο στην ίδια περιοχή

**Να χαρακτηριστούν ως Σ(Σωστές) ή Λ(Λανθασμένες) οι παρακάτω προτάσεις**

1.Με τα σταγονίδια του φτερνίσματος ή του βήχα μπορεί να μεταδοθεί ο ιός του ΑΙDS.

2.Η Ομοιόσταση είναι η ικανότητα του οργανισμού να διατηρεί σταθερές τις συνθήκες του εξωτερικού περιβάλλοντος.

3.Σε περίπτωση που διαταραχθεί η ομοιόσταση για μεγάλο χρονικό διάστημα ο οργανισμός ασθενεί.

4.Περίοδος επώασης ονομάζεται ο χρόνος που μεσολαβεί μεταξύ δύο μολύνσεων.

5.Όλες οι λειτουργίες του ανθρώπινου οργανισμού ελέγχονται και ρυθμίζονται από το νευρικό και το ενδοκρινικό σύστημα.

6.Πρόληψη ονομάζουμε τους τρόπους αποφυγής μιας ασθένειας.

7.Οι ιοί θεωρούνται υποχρεωτικά ενδοκυτταρικά παράσιτα.

8.Με τη σκόνη κάποιοι μικροοργανισμοί μπορεί να μεταφερθούν πολύ μακριά.

9.Τα βακτήρια μπορεί να μας βλάψουν με τις τοξίνες που παράγουν .

10.Η επώαση μιας ασθένειας δε διαρκεί πάνω από δύο ώρες.

11.Μια ασθένεια μπορεί να μεταδοθεί με τα κόπρανα όταν μικρόβια που υπάρχουν σε αυτά περάσουν στο πόσιμο νερό.

12.Ένας ιός μπορεί να είναι σε λανθάνουσα κατάσταση και ένας οργανισμός που έχει προσβληθεί από αυτόν να μην εκδηλώνει καμία ασθένεια.

13.Τα βακτήρια μπορούν να μας βλάψουν όταν καταστρέφουν τους ιστούς μας.

14.Για να καταπολεμήσουμε τις ασθένειες που προκαλούν οι παθογόνοι μικροοργανισμοί δεν είναι σημαντικό να έχουμε μελετήσει τον κύκλο ζωής τους.

15. Η γρίπη είναι μια μολυσματική ασθένεια που οφείλεται σε βακτήρια .

**Να γίνει η αντιστοίχηση**

|  |  |
| --- | --- |
| Α | Β |
| Πλασμώδιο 1. | Α. Τροφική δηλητηρίαση |
| Μύκητες 2. | Β. AIDS |
| Ιός 3. | Γ. Ασθένειες του δέρματος |
| Σαλμονέλα 4. | Δ. Ελονοσία |
| Βακτήρια 5. | Ε. Τέτανος |

**Να συμπληρωθούν τα κενά στις παρακάτω προτάσεις**

Ένας μικροοργανισμός που εισέρχεται στον άνθρωπο και του προκαλεί ασθένεια χαρακτηρίζεται …………………………… Ο άνθρωπος που προσβάλλεται ονομάζεται …………………………

Η είσοδος του παθογόνου μικροοργανισμού σε έναν ξενιστή ονομάζεται ………………………..

Μια ασθένεια που μπορεί να μεταδοθεί από άτομο σε άτομο χαρακτηρίζεται ……………………….

Η εξέταση από τον γιατρό των ……………………………………. της ασθένειας μπορεί να οδηγήσει στη ………………………….. δηλαδή στην αναγνώριση της ασθένειας.

Ο χρόνος που απαιτείται μεταξύ της μόλυνσης και της εμφάνισης των συμπτωμάτων της ασθένειας ονομάζεται …………………………….. …………………………………… του μικροοργανισμού.